---
# System prepended metadata

title: 佛說不增不減經
tags: [經]

---

# 佛說不增不減經

元魏、北印度、三藏菩提流支、譯

:::warning
如是我聞：
:::

一時，
婆伽婆住王舍城
耆闍崛山中，
與大比丘眾千二百五十人俱，
諸菩薩摩訶薩無量無邊不可稱計。

:::success
爾時==慧命舍利弗==，於大眾中即從坐起，前至佛所，到已頂禮佛足，退坐一面，合掌白佛言：

「世尊！一切眾生從無始世來，周旋六道，往來三界，於四生中輪迴生死，受苦無窮。

世尊！此眾生聚、眾生海，為有增減？為無增減？此義深隱，我未能解。若人問我，當云何答？」
:::

:::danger
爾時世尊告舍利弗：「善哉，善哉！舍利弗！汝為安隱一切眾生，安樂一切眾生，憐愍一切眾生，利益一切眾生，饒益安樂一切眾生、諸天人故，乃能問我是甚深義。

舍利弗！汝若不問==如來、應供、正遍知==如是義者，有多過咎。

所以者何？於現在世及未來世，諸天人等一切眾生，長受衰惱損害之事，永失一切利益安樂。
:::

(編號)|內容
:-:|-
1|舍利弗！大邪見者，所謂見眾生界<font color="#C70039">**增**</font>、見眾生界<font color="#129124">**減**</font>。
2|舍利弗！此大邪見諸眾生等，<br>以是見故，生盲無目，是故長夜妄行邪道，<br>以是因緣，於現在世墮諸惡趣。
3|舍利弗！大險難者，所謂<br>取眾生界<font color="#C70039">**增**</font>堅著妄執、<br>取眾生界<font color="#129124">**減**</font>堅著妄執。
4|舍利弗！此諸眾生堅著妄執，是故長夜妄行邪道，<br>以是因緣，於未來世墮諸惡趣。
5|舍利弗！一切愚癡凡夫，<br>不如實知一法界故、<br>不如實見一法界故，<br>起邪見心，謂眾生界<font color="#C70039">**增**</font>、眾生界<font color="#129124">**減**</font>。
6|舍利弗！如來在世，我諸弟子不起此見。<br>若我滅後，過五百歲，多有眾生愚無智慧，<br>於佛法中雖除鬚髮、服三法衣現沙門像，然其內無沙門德行。<br>如是等輩，<br>實非沙門自謂沙門，非佛弟子謂佛弟子，<br>而自說言：『我是沙門，真佛弟子。』<br>如是等人，起<font color="#C70039">**增**</font>、<font color="#129124">**減**</font>見。<br>何以故？<br>此諸眾生以依如來不了義經，無慧眼故、<br>遠離如實空見故，<br>不如實知如來所證初發心故、<br>不如實知修集無量菩提功德行故、<br>不如實知如來所得無量法故、<br>不如實知如來無量力故、<br>不如實知如來無量境界故、<br>不信如來無量行處故、<br>不如實知如來不思議無量法自在故、<br>不如實知如來不思議無量方便故、<br>不能如實分別如來無量差別境界故、<br>不能善入如來不可思議大悲故、<br>不如實知如來大涅槃故。

(編號)|內容
:-:|-
7|舍利弗！愚癡凡夫無聞慧故，<br>聞如來涅槃起斷見、滅見，以起斷想及滅想故，<br>謂眾生界<font color="#129124">**減**</font>，成大邪見極重惡業。
8|復次舍利弗！此諸眾生依於**減**見復起三見，<br>此三種見與彼**減**見不相捨離猶如羅網。<br>何謂三見？<br>一者**斷**見，謂畢竟盡；<br>二者**滅**見，謂即涅槃；<br>三者**無涅槃**見，謂此涅槃畢竟空寂。
9|舍利弗！此三種見，如是縛、如是執、如是觸；<br>以是三見力因緣故，展轉復生二種邪見，<br>此二種見與彼三見不相捨離猶如羅網。<br>何謂二見？<br>一者<font color="#B937EB ">**無欲**</font>見，<br>二者一者<font color="#EA81EA  ">**畢竟無涅槃**</font>見。
10|舍利弗！依<font color="#B937EB ">**無欲**</font>見復起二見，<br>此二種見與**無欲**見不相捨離猶如羅網。<br>何謂二見？<br>一者**戒取**見，<br>二者**於不淨中起淨顛倒**見。
11|舍利弗！依<font color="#EA81EA  ">**畢竟無涅槃**</font>見，復起六種見，<br>此六種見與**無涅槃**見不相捨離猶如羅網。<br>何謂六見？<br>一者**世間有始**見，<br>二者**世間有終**見，<br>三者**眾生幻化所作**見，<br>四者**無苦無樂**見，<br>五者**無眾生事**見，<br>六者**無聖諦**見。

(編號)|內容
:-:|-
12|復次舍利弗！此諸眾生依於<font color="#C70039">**增**</font>見，復起二見，<br>此二種見與彼**增**見不相捨離猶如羅網。<br>何謂二見？<br>一者**涅槃始生**見，<br>二者**無因無緣忽然而有**見。
13|舍利弗！此二種見，令諸眾生，<br>於善法中無願欲心、勤精進心。
14|舍利弗，是諸眾生，以起如是二種見故，<br>正使七佛如來、應、正遍知次第出世為其說法，<br>於善法中若生欲心、勤精進心，無有是處。
15|舍利弗！此二種見乃是==無明諸惑根本==，<br>所謂**涅槃始生**見，<br>**無因無緣忽然而有**見。
16|舍利弗！此二種見，乃是極惡根本大患之法。
17|舍利弗！依此二見起**一切**見，<br>此**一切**見與彼二見不相捨離猶如羅網。<br>**一切**見者，<br>所謂若內若外，<br>若麁若細，<br>若中種種諸見。

(編號)|內容
:-:|-
18|所謂<font color="#C70039">**增**</font>見、<font color="#129124">**減**</font>見，<br>舍利弗！此二種見依止==一界==，同一界合一界。<br>一切愚癡凡夫，<br>不如實**知**彼一界故、<br>不如實**見**彼一界故，<br>起於極惡大邪見心，謂眾生界<font color="#C70039">**增**</font>、謂眾生界<font color="#129124">**減**</font>。

:::success
爾時，慧命舍利弗白佛言：

「世尊！==何者是一界==？

而言一切愚癡凡夫，不如實知彼一界故、不如實見彼一界故，起於極惡大邪見心，謂眾生界增、謂眾生界減。」

舍利弗言：「善哉世尊！此義甚深，我未能解。唯願如來為我解說，令得解了。」
:::

:::danger
爾時世尊告慧命舍利弗：

「此甚深義，乃是==如來==智慧境界，亦是如來心所行處。
:::


(編號)|內容
:-:|-
19|舍利弗！如是深義，一切聲聞、緣覺智慧<br>所不能知、<br>所不能見，<br>不能觀察，<br>何況一切愚癡凡夫而能測量？<br>唯有諸佛如來智慧，乃能觀察知見此義。
20|舍利弗！一切聲聞、緣覺所有智慧，<br>於此義中唯可仰信，<br>不能如實知見觀察。
21|舍利弗！甚深義者即是==第一義諦==，<br>第一義諦者即是==眾生界==，<br>眾生界者即是==如來藏==，<br>如來藏者即是==法身==。
22|舍利弗！如我所說**法身**義者，<br>過於恒沙，<br>不離不脫、<br>不斷不異、<br>不思議佛法、<br>如來功德智慧。
23|舍利弗！<br>如世間燈，所有明色及觸，不離不脫。<br>又如摩尼寶珠，所有明色形相，不離不脫。
24|舍利弗！如來所說**法身**之義亦復如是，<br>過於恒沙，<br>不離不脫、<br>不斷不異、<br>不思議佛法、<br>如來功德智慧。
25|舍利弗！此**法身**者，是不生不滅法，<br>非過去際、非未來際，離二邊故。
26|舍利弗！非過去際者離生時故，非未來際者離滅時故。
27|舍利弗！如來**法身**常，以不異法故、以不盡法故。
28|舍利弗！如來**法身**恒，以常可歸依故、以未來際平等故。
29|舍利弗！如來**法身**清涼，以不二法故、以無分別法故。
30|舍利弗，如來**法身**不變，以非滅法故、以非作法故。
31|舍利弗！即此**法身**，<br>過於恒沙無邊煩惱所纏，<br>從無始世來隨順世間，波浪漂流，往來生死，<br>名為==眾生==。
32|舍利弗！即此**法身**，<br>厭離世間生死苦惱，棄捨一切諸有欲求，<br>行十波羅蜜，攝八萬四千法門，修菩提行，<br>名為==菩薩==。
33|復次舍利弗！即此**法身**，<br>離一切世間煩惱、使、纏，過一切苦。<br>離一切煩惱垢得淨得清淨，住於彼岸清淨法中，<br>到一切眾生所願之地，<br>於一切境界中究竟通達，更無勝者；<br>離一切障、離一切礙，於一切法中得自在力，<br>名為==如來、應、正遍知==。
34|是故舍利弗！不離眾生界有**法身**，不離**法身**有眾生界；<br>==眾生界即法身，法身即眾生界==。
35|舍利弗！此二法者，義一名異。
36|復次舍利弗！如我上說，眾生界中亦三種法，<br>皆真實如，不異不差。<br>何謂三法？<br>一者<font color="#1936C9">如來藏本際相應體及清淨</font>法，<br>二者<font color="#28B8D3">如來藏本際不相應體及煩惱纏不清淨</font>法，<br>三者<font color="#21748D">如來藏未來際平等恒及有</font>法。
37|舍利弗當知一者<font color="#1936C9">如來藏本際相應體及清淨</font>法者，<br>此法如實不虛妄，<br>不離不脫智慧清淨，真如、法界、不思議法，<br>無始本際來，有此清淨相應法體。
38|舍利弗，我依此清淨真如、法界，<br>為眾生故，<br>說為不可思議法自性清淨心。
39|舍利弗當知，<font color="#28B8D3">如來藏本際不相應體及煩惱纏不清淨</font>法者，<br>此本際來離脫、不相應、煩惱所纏不清淨法，<br>唯有如來菩提智之所能斷。
40|舍利弗！我依此煩惱所纏、不相應、不思議法界，<br>為眾生故，<br>說為客塵煩惱所染自性清淨心不可思議法。
41|舍利弗當知，<font color="#21748D">如來藏未來際平等恒及有</font>法者，<br>即是一切諸法根本，<br>備一切法、具一切法，<br>於世法中不離不脫真實一切法，<br>住持一切法、攝一切法。
42|舍利弗！我依此不生不滅、常恒清涼、不變歸依、不可思議清淨法界，<br>說名眾生。<br>所以者何？<br>言眾生者，即是不生不滅、常恒清涼、不變歸依、不可思議清淨法界等異名，<br>以是義故，我依彼法說名眾生。
43|舍利弗！此三種法皆真實如，不異不差。<br>於此真實如、不異不差法中，畢竟不起極惡不善二種邪見。<br>何以故？<br>以如實見故。<br>所謂<font color="#129124">**減**</font>見、<font color="#C70039">**增**</font>見——
44|舍利弗！——此二邪見，諸佛如來畢竟遠離，諸佛如來之所呵責。
45|舍利弗！若有比丘、比丘尼、優婆塞、優婆夷，<br>若起一見、若起二見，<br>諸佛如來非彼世尊，如是等人非我弟子。
46|舍利弗！此人以起二見因緣故，<br>從冥入冥、從闇入闇，<br>我說是等，名一闡提。
47|是故舍利弗！汝今應學此法，化彼眾生，<br>令離二見，住正道中。
48|舍利弗！如是等法，汝亦應學，<br>離彼二見，住正道中。

:::warning
佛說此經已，慧命舍利弗，比丘、比丘尼、優婆塞、優婆夷，菩薩摩訶薩，及諸天、龍、夜叉、乾闥婆、阿修羅、迦樓羅、緊那羅、摩睺羅伽、人非人等一切大眾，皆大歡喜，信受奉行。
:::


---
### [佛說不增不減經](https://cbetaonline.dila.edu.tw/zh/T0668)

【經文資訊】大正新脩大藏經 第 16 冊 No. 668 佛說不增不減經
【版本記錄】發行日期：2023-12，最後更新：2022-10-12
【編輯說明】本資料庫由 財團法人佛教電子佛典基金會（CBETA）依「大正新脩大藏經」所編輯
【原始資料】蕭鎮國大德提供，維習安大德提供之高麗藏 CD 經文，北美某大德提供，波羅提供新式標點，張革豐大德提供新式標點重校
【其他事項】詳細說明請參閱【財團法人佛教電子佛典基金會資料庫版權宣告】（傳微自行新增表格及變動少部分標點符號）

No. 668